

Na osnovu Uredbe o prodaji i davanju u zakup stvari u državnoj imovini („Sl.list CG“ 44/10), Odluke o raspisivanju javnog poziva Odbora direktora Društva broj 3110 od 20.04.2021.godine Odluke o raspisivanju javnog poziva Odbora direktora Društva broj 506 od 25.januar 2022.godine, raspisuje se

**JAVNI POZIV BROJ 04/22**

**Za davanje u zakup tezgi prikupljanjem ponuda**

Predmet javnog poziva je davanje u zakup slobodnih tezgi na pijaci za prodaju robe široke potrošnje na Ćemovskom polju, u krugu Stočne pijace i slobodnih tezgi u Tržnom centru “Pobrežje” – I sprat, prikupljanjem ponuda i to:

1. **Tezga za prodaju robe široke potrošnje na Ćemovskom polju u krugu Stočne pijace – površine 15m², i to:**

Tezge broj: 4, 6, 9, 11, 15, 17, 18.

Minimalna cijena zakupnine iznosi 14,00 eura/m², na mjesečnom nivou.

1. **Tržni centar “Pobrežje” – I sprat**

* **Tezga za prodaju robe široke potrošnje – površine 5m²:** sektor A2 broj 11, sektor D3 broj 11, sektor D3 broj 12.

Minimalna cijena zakupnine iznosi **43,20 eura/m²,** na mjesečnom nivou.

* **Tezga za prodaju robe široke potrošnje – površine 4m²:** sektor C3 broj 14, C3 broj 15.

Minimalna cijena zakupnine iznosi **46,80 eura/m²,** na mjesečnom nivou.

U minimalnu cijenu zakupnine nije uračunat PDV.

Na ime otkupa dokumentacije za zakup slobodnih tezgi na pijaci za prodaju robe široke potrošnje na Ćemovskom polju, u krugu Stočne pijace treba uplatiti iznos od 10,00 (deset) eura, na žiro račun “Tržnice i pijace”d.o.o. Podgorica broj **535-20701-56** kod Prve banke CG, sa naznakom da se uplata vrši **“za otkup dokumentacije po javnom pozivu 04/22”.** Dokumentacija se može preuzeti neposredno u prostorijama uprave “Tržnice i pijace”d.o.o., ulica Oktobarske revolucije br.124, svakog radnog dana u periodu od 08.00 do 14.00 časova.

Za prodajna mjesta u Tržnom centru “Pobrežje” – I sprat nije potreban otkup tenderske dokumentacije.

Davanje u zakup se vrši na određeno vrijeme, do 31.12.2022.godine, uz mogućnost produženja. Zakupnina se plaća mjesečno.

**Ponuda mora biti dostavljena u štampanoj formi i treba da sadrži:**

* Ime i prezime, adresa stanovanja, matični broj, odnosno broj lične karte ili pasoša, broj telefona-za fizička lica,
* Naziv i sjedište, broj telefona – za pravna lica,
* Oznaku prodajnog mjesta (naziv pijačnog objekta, broj tezge),
* Ponuđenu cijenu izraženu u eurima/m², na mjesečnom nivou;
* Broj žiro računa za vraćanje depozita;
* Pečat i potpis ovlašćenog lica za pravna lica,
* Potpis za fizička lica.

1. **Obaveza učesnika postupka**

* Učesnici postupka su u obavezi da dostave: potvrdu o registraciji iz Centralnog registra Privrednih subjekata za domaća, odnosno dokaz o registraciji nadležnog organa matične države stranog ponuđača za strana lica – za pravna lica.
* Učesnici postupka su dužni da kao garanciju učešća dostave dokaz o uplaćenom depozitu u iznosu od 200,00 eura na žiro račun „Tržnice i pijace“ d.o.o. Podgorica, broj 535-20701-56, uz napomenu da se uplata vrši na ime „depozit za učešće po javnom pozivu 04/22“. Prvorangiranom ponuđaču iznos uplaćenog depozita će biti uračunat u mjesečni iznos zakupa.

Sva priložena dokumentacija dostavlja se u originalu ili ovjerenoj kopiji.

Ponude se predaju u zatvorenim kovertama sa naznakom **„Za prikupljanje ponuda po javnom pozivu broj 04/22 – ne otvarati**”. Na koverti treba da stoje osnovni podaci o ponuđaču (ime i prezime/naziv i adresa/sjedište ponuđača/naziv pijačnog objekta na koji se ponuda odnosi

).

Pravo učestvovanja po javnom pozivu nemaju ponuđači koji imaju neizmirene obaveze po osnovu ugovora o zakupu, prema ovom privrednom društvu.

Pojedinačna ponuda se može odnositi samo na jedno prodajno mjesto. Za konkretno prodajno mjesto isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Istim ponuđačem se smatra i pravno lice, ukoliko je osnivač ili izvršni direktor u pravnom licu, ako je kao fizičko lice dostavilo ponudu.

Neblagovremene, nepotpune i neuredne ponude neće se razmatrati.

1. **Kriterijum za izbor najpovoljnije ponude**

Najveća ponuđena cijena ……...................................................................100 bodova.

Rangiranje ponuda vršiće se po opadajućem redosljedu.

U slučaju da se dostave dvije ili više ponuda sa istom cijenom **prednost ima ponuda koja je prva protokolisana (zavedena na arhivi).**

Ukoliko prvorangirani ponuđač odustane, nema pravo na povraćaj depozita i u obavezi je da dostavi izjavu o odustajanju ovjerenu kod notara, a ugovor se zaključuje sa  drugorangiranim ponuđačem. Ukoliko drugorangirani ponuđač odustane, Javni poziv će se smatrati neuspjelim za konkretno prodajno mjesto. Učesnicima postupka koji nijesu uspjeli u postupku po javnom pozivu izvršiće se povraćaj uplaćenog depozita u roku od 30 (trideset) dana od dana sprovedenog postupka.

1. **Vrijeme i mjesto podnošenja ponuda**

Učesnici postupka dostavljaju ponude svakog radnog dana od 08.00 do 14.30 časova, počev od 11.03.2022. godine zaključno sa 18.03.2022.godine do 11.00 časova, neposrednom predajom na arhivi „Tržnice i pijace“ d.o.o. Podgorica, u ul.Oktobarske revolucije 124, uz obavezno poštovanje mjera za sprječavanje unošenja u zemlju, suzbijanje i sprječavanje prenošenja novog koronavirusa.

1. **Vrijeme i mjesto javnog otvaranja ponuda**

Javno otvaranje ponuda će se održati u upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124 dana 18.03.2022.godine u 11.05h.

Otvaranju ponuda mogu prisustvovati učesnici postupka ili ovlašćeni predstavnici.

**Napomena:**Usljed aktuelnih epidemioloških mjera u suzbijanju pandemije COVID 19, broj prisutnih učesnika u sprovođenju postupka otvaranja ponuda ograničen je prostornim kapacitetima na način da se obezbijedi mjera održavanja fizičke distance od najmanje dva metra uz obavezu nošenja maski.

1. **Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od 8 (osam)dana od dana otvaranja ponuda. Sa najpovoljnijim ponuđačem zaključiće se ugovor o zakupu na određeno vrijeme, u roku od 8 (osam)dana od dana donošenja Odluke. Prilikom zaključenja ugovora o zakupu, ponuđač sa najpovoljnijom ponudom je u obavezi da uplati depozit u visini jedne mjesečne zakupnine i mjesečnu zakupninu za prvi mjesec zakupa tezge. Ukoliko prvorangirani ponuđač ne zaključi ugovor o zakupu, ne uplati depozit u visini jedne mjesečne zakupnine i prvu zakupninu, u predviđenom roku, gubi pravo na zakup prodajnog mjesta i povraćaj depozita uplaćenog prilikom predaje ponude.

**Napomena:** Bliža obavještenja po osnovu javnog poziva i preuzimanja dokumentacije, mogu se dobiti na broj telefona: 069 013 201 ili putem e-maila: pijacepg@t-com.me svakog radnog dana u periodu od 08.00-14.00 časova.

Zainteresovani ponuđači dokumentaciju-skicu mogu podići u upravi privrednog društva “Tržnice i pijace”, ulica Oktobarske revolucije br.124 Podgorica svakog radnog dana, od 08.00 -14.00 časova ili je zatražiti putem navedenog maila.